ເສດຖະກິດ ອິນເດຍ ເຕີບໂຕ ຊ້າທີ່ສຸດ ໃນຮອບ ທົດສະວັດ
ເຈົ້າໜ້າທີ່ອິນເດຍກ່າວວ່າ ການຂະຫຍາຍໂຕ ຂອງເສດຖະກິດ ສຳລັບສົກງົບປະມານປີແລ້ວນີ້ ແມ່ນຊ້າທີ່ສຸດ ໃນຮອບທົດສະວັດ.
ເຈົ້າໜ້າທີ່ຮັບຜິດຊອບດ້ານເສດຖະກິດ ກ່າວວ່າ ການເຕີບໂຕ ຂອງເສດຖະກິດອິນເດຍແມ່ນຕົກຢູ່ໃນສະພາບທີ່ຊັກຊ້າທີ່ສຸດ ໃນຮອບທົດສະວັດ ສຳລັບສົກງົບປະມານທີ່ຫາກໍສິ້ນສຸດລົງນີ້ ກະຊວງສະຖິຕິຂອງອິນເດຍໄດ້ເພີມເຜີຍແຜ່ຂໍ້ມູນດັ່ງກ່າວໃນ ວັນສຸກມື້ນີ້ຊຶ່ງສະແດງໃຫ້ເຫັນວ່າ ອັດຕາການເຕີບໂຕ ແມ່ນຢູ່ ໃນລະດັບ 5 ເປີເຊັນສຳລັບໄລຍະ 12 ເດືອນທີ່ສິ້ນສຸດລົງໃນ ວັນທີ 31 ມີນາຜ່ານມາ ຊຶ່ງຫລຸດລົງຫຼາຍ ຈາກອັດຕາການຂະ ຫຍາຍໂຕສະເລ່ຍ 8 ເປີເຊັນ ທີ່ອິນເດຍໄດ້ຮັບ ໃນຮອບ 10 ປີ ທີ່ຜ່ານມາ ພວກນັກວິເຄາະກ່າວວ່າ ໄດ້ມີການຖິ້ມໂທດໃສ່ ການບໍ່ມີຄວາມເຊື່ອໝັ້ນສູງທາງດ້ານທຸ ລະກິດ ການຕົກຮວບລົງໃນການລົງທຶນ ອັດຕາເງິນເຟີ້ສູງ ແລະຄວາມລົ້ມແຫຼວທີ່ບໍ່ໄດ້ ດຳເນີນການກ່ຽວກັບແຜນການປະຕິຮູບຕ່າງໆທີ່ພາໃຫ້ເສດຖະກິດຂະຫຍາຍໂຕຊ້າລົງ ນາຍົກລັດຖະມົນຕີ Manmohan Singh ແລະພັກຄອງແກຣັສຊຶ່ງເປັນພັກລັດຖະບານ ປົກຄອງປະເທດໃນເວລານີ້ ໄດ້ປະເຊີນກັບບັນຫາການສໍ້ລາດບັງຫຼວງທີ່ນອງນັນຊຶ່ງພາ ໃຫ້ບັນດາພັກຝ່າຍຄ້ານ ໂຈະການປະຕິຮູບທາງດ້ານເສດຖະກິດ ທີ່ອາດພາໃຫ້ເສດຖະ ກິດຟື້ນໂຕຄືນນັ້ນ